Legal Document

Category: 32

Text:
27. ΑΠΟΦΑΣΗ ΥΠΟΥΡΓΟΥ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ  ΚΑΙ  ΔΗΜ. ΕΡΓΩΝ Αριθ. 29541 της 21-23 Ιουλ.2003 (ΦΕΚ Β΄1013) Καθορισμός σφραγίδας των κτηματολογικών γραφείων.  Έχοντας υπόψη : 1.- Τις διατάξεις των άρθρων 6 (παρ. 3) και 7 του Ν. 48/1975 (Φ.Ε.Κ. Α'108/7.6.1975). 2.- Τις διατάξεις των άρθρων 1 (παρ. 3) και 3 του Ν. 2664/1998 (Φ.Ε.Κ. Α' 275/3.12.1998). 3.- Το γεγονός ότι η δαπάνη που προκαλείται με την απόφαση αυτή βαρύνει τον προϋπολογισμό του Ο.Κ.Χ.Ε., αποφασίζουμε: Α. Δικαίωμα κατοχής σφραγίδας κτηματολογικών γραφείων έχει ο Ο.Κ.Χ.Ε. και τα κατά τόπους αρμόδια κτηματολογικά γραφεία για τις κατά νόμο ανάγκες λειτουργίας τους. Β. Αρμόδιοι για την φύλαξη των κατά τα ανωτέρω σφραγίδων είναι ο Προϊστάμενος του Ο.Κ.Χ.Ε. και ο Προϊστάμενος του κατά τόπους αρμόδιου Κτηματολογικού Γραφείου. Γ. Ο τύπος της σφραγίδας των Κτηματολογικών γραφείων καθορίζεται σύμφωνα με το παρακάτω υπόδειγμα, το οποίο αποτελεί αναπόσπαστο μέρος της παρούσας. ΔΙΑΜΕΤΡΟΣ ΕΞΩΤΕΡΙΚΟΥ ΚΥΚΛΟΥ 0,04 ΤΟΥ ΜΕΤΡΟΥ 3 ΟΜΟΚΕΝΤΡΟΙ ΚΥΚΛΟΙ (ΣΧΗΜΑ ΣΦΡΑΓΙΔΑΣ) H ισχύς της παρούσας απόφασης αρχίζει από τη δημοσίευση της στην Εφημερίδα της Κυβερνήσεως. Σελ. 262,290 Τεύχος 1396 Σελ. 90 7.Γ.δ.27 Κτηματολόγιο